Popis
1. UBYTOVANIE
Penzión Hrubjak poskytuje príjemné ubytovanie v centre obce Oravská Polhora v 2,3 a 4-lôžkových izbách s vlastnou kúpeľňou, WC, šatníkom, spoločenskou miestnosťou, spoločnou kuchynkou, lyžiarňou, veľkou záhradou s kamenným altánkom s ohniskom. Kapacita ubytovania je 40 lôžok. Penzión sa nachádza len cca. 600 m od lyžiarskeho strediska. Blízke okolie penziónu ponúka široké možnosti na doplnkové aktivity a zaujímavé výlety pre deti (viac na: https://www.penzionhrubjak.sk/aktivity-v-okoli/)
2. STRAVOVANIE
Zabezpečujeme chutnú stravu priamo na svahu i v ubytovacom zariadení. Stravovanie (raňajky, obedy, večere) je zabezpečené v kompletne zrekonštruovanej reštaurácii penziónu, príp. obedy priamo v lyžiarskom stredisku (nie je nutný presun detí do ubytovacieho zariadenia počas výcviku).
3. LYŽOVANIE
Lyžiarske stredisko Ski centrum Oravská Polhora ponúka výborné podmienky pre lyžiarske výcviky. Lyžiarske trate a vleky sú svojím sklonom a šírkou viac ako 70 m ideálne pre učenie, ale na svoje si prídu aj skúsení lyžiari na náročnejších tratiach. K dispozícii je spolu 5 lyžiarskych vlekov vrátane detského pre úplných začiatočníkov. V stredisku je tiež požičovňa lyžiarskej výstroje, skiservis, bufet či aprés-ski bufet. Odtiaľ Vás určite očaria nádherné výhľady na Babiu horu a Západné Tatry. Trate sú denne upravované a prípade potreby zasnežované.
Rovnako zabezpečujeme lyžiarskych inštruktorov a autobusovú dopravu.